**Contract de servicii**

**nr. 66849 / 17.09.2020**

**1.** În temeiul L 98/2016 privind achiziţiile publice,s-a încheiat prezentul contract de servicii, între:

**MUNICIPIUL ARAD,** cu sediul în Arad, B-dul Revoluției nr.75,telefon 0257/281850,fax 0257/284744,CUI 3519925, cont Trezorerie RO88TREZ24A705000710101X, reprezentat prin **dl. Călin Bibarț- Primar** și **dna. Claudia Grozavu – Director Economic,** în calitate de **achizitor,** pe de o parte,

 şi

 **BIROU INDIVIDUAL DE ARHITECTURĂ –** ARH. MOLDOVAN MIHAI-IOAN, cu sediul în Arad, str. Micalaca, bl. 303/1, sc. B, et. 1, ap. 71, tel. 0722.447.190, CUI RO26901400, cont Banca Transilvania RO06BTRL00201202N19360XX reprezentat prin Arh. Moldovan Mihai-Ioan, în calitate de **prestator**,pe de altă parte.

**2. Definiţii**

**2.1** În prezentul contract următorii termeni vor fi interpretaţi astfel:

 a. contract - prezentul contract şi toate anexele sale;

 b. achizitor şi prestator - părţile contractante, aşa cum sunt acestea numite în prezentul contract;

 c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

 d. servicii - activităţile a căror prestare face obiectul contractului;

 e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legătură cu serviciile prestate conform contractului;

 f. forţa majoră- conform art. 1351 Cod Civil, orice eveniment extern, imprevizibil, absolut inevitabil, mai presus de controlul părţilor, care nu se datorează greselii sau vinei acestora, care nu putea fi prevăzut la momentul încheierii contractului si care face imposibilă executarea si, respectiv, îndeplinirea contractului; sunt considerate asemenea evenimente:războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou etc. (enumerarea are doar caracter enunțiativ și nu restrictiv). Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

 g. zi - zi calendaristică; an - 365 de zile.

**3. Interpretare**

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

**3.2** Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

***Clauze generale***

**4. Obiectul principal al contractului**

**4.1** Prestatorul se obligă să presteze **„Servicii de întocmire SF- Amenajare toalete publice în Municipiul Arad (5 locații)”**,în perioada convenită și în conformitate cu obligațiile asumate prin prezentul contract.

**4.2** Achizitorul se obligă să plătească preţul convenit pentru îndeplinirea contractului având ca și obiect **„Servicii de întocmire SF-Amenajare toalete publice în Municipiul Arad (5 locații)”,**conform tarifelor specificate în propunerea financiară.

**5. Preţul contractului**

**5.1** Preţul convenit pentru îndeplinirea contractului, plătibil prestatorului de către achizitor este de 43.000,00 lei fără TVA,respectiv 51.170,00 lei TVA inclus pentru serviciile de întocmire SF.

**Centralizator tarife**:

Servicii de întocmire SF-Amenajare toalete publice în Municipiul Arad (5 locații)

|  |  |  |
| --- | --- | --- |
| **DENUMIRE** | **TARIF LEI FĂRĂ TVA** | **TARIF TVA INCLUS** |
| Întocmire Studiu de fezabilitate și analiza cost-eficacitate | 30.000,00 | 35.700,00 |
| Documentație avize | 5.000,00 | 5.950,00 |
| Expertiză tehnică pentru demolare construcție grup sanitar zona Libelula | 3.000,00 | 3.570,00 |
| Studiu geo | 5.000,00 | 5.950,00 |
| Total | **43.000,00** | **51.170,00** |

**6. Durata contractului**

**6.1-** Durata contractului va fi de 90 de zile de la comunicarea ordinului de începere a prestării serviciilor.

**7. Documentele contractului şi ordinea de precedență în interpretarea acestora**

**7.1.** Documentele contractului sunt:

- tema de proiectare nr. 49824/20.07.2020 și anexa la aceasta;

- propunerea financiarănr. 53406/03.08.2020

- propunerea tehnică nr. 53406/03.08.2020

**8. Garanţia de bună execuţie a contractului**

**8.1** - Prestatorul se obligă să constituie garanţia de bună execuţie a contractului în cuantum de **5%** din valoarea fără TVA a contratului, respectiv suma de **2.150,00 lei**. Garanţia de bună execuţie se constituie printr-un instrument de garantare emis in conditiile legii de o societate bancara sau o societate de asigurari. Garanția se constituie în lei.

**8.2** - Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care contractantul  nu îşi îndeplineşte obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia contractantului, precizând obligaţiile care nu au fost respectate. Contul astfel deschis este purtător de dobândă în favoarea contractantului.

**9. Obligaţiile prestatorului**

**9.1** Prestatorul se obligă să presteze serviciile care fac obiectul prezentului contract,în perioada convenită și în conformitate cu obligațiile asumate.

**9.2** Prestatorul se obligă să presteze serviciile la standardele şi performanţele prezentate în propunerea tehnică, anexă la contract.

**9.3** Prestatorul se obligă să despăgubească achizitorul împotriva oricăror:

 i) reclamaţii şi acţiuni în justiţie legate de echipamentele, materialele, instalaţiile sau utilajele folosite pentru sau în legătură cu produsele achiziţionate;

 ii) daune-interese,costuri,taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea comenzilor înaintate, în funcție de necesar, de către achizitor.

 iii) daune rezultate în urma prestării defectuoase a serviciilor.

**9.4** (1) Prestatorul cedează exclusiv achizitorului drepturile patrimoniale asupra documentaţiei care face obiectul prezentului contract.

(2) Drepturile patrimoniale care se cedează exclusiv, sunt cele prevăzute la art. 13 din Legea nr. 8/1996 completată şi modificată. Remuneraţia aferentă drepturilor patrimoniale cesionate este inclusă în preţul contractului, achizitorul neavând de suportat alte costuri/cheltuieli.

(3) Întreaga documentaţie tehnică, va deveni şi rămâne în proprietatea achizitorului fără costuri suplimentare.

**9.5** Prestatorul este pe deplin responsabil pentru prestarea serviciilor convenite. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**9.6** Predarea studiului de fezabilitate se va face după obţinerea tuturor avizelor/acordurilor de la deţinătorii de utilităţi şi de la instituţiile/serviciile descentralizate ale administraţiei publice, solicitate prin certificatul de urbanism. Condiţiile impuse de avizatori vor fi preluate de prestator în scenariul recomandat, atât ca și soluţie tehnică cât şi cuantificare valorică.

**10. Obligaţiile achizitorului**

**10.1** Achizitorul se obligă să recepţioneze serviciile prestate (să verifice documentaţia şi corespondenţa acesteia cu tema de proiectare), respectiv **Servicii de întocmire„SF- Amenajare toalete publice în Municipiul Arad (5 locații)”**, în termen de 5 zile lucrătoare de la predarea documentaţiei de către prestator.

**10.2** Factura pentru serviciile de întocmire a studiului de fezabilitate se va emite de către prestator, doar după acceptarea documentaţiei de către beneficiar şi de către avizatori, odată cu semnarea procesului-verbal de recepţie.

**10.3** Achizitorul se obligă ca plata facturilor depuse la Registratura Primariei Arad să se facă în termen de 30 zile de la data înregistrării acestora fara posibilitatea de a solicita majorari/penalitati de întarziere.

**11. Sancţiuni pentru neîndeplinirea culpabilă a obligaţiilor**

**11.1** - În cazul în care,din vina sa exclusivă, prestatorul nu reuşeşte să-şi execute obligaţiile asumate prin contract,atunci achizitorul are dreptul de a deduce ca penalităţi, 0,03% din plata neefectuată pentru fiecare zi de întârziere.

**11.2** - În cazul în care achizitorul nu onorează facturile în termen de 60 zile de la data înregistrării acestora la Registratura autorității contractante,atunci acesta are obligaţia de a plăti ca penalitate 0,03 % din plata neefectuată pentru fiecare zi de întârziere.

**11.3** - Nerespectarea obligaţiilor asumate prin prezentul contract de către una dintre părţi, în mod culpabil şi repetat,conferă părţii lezate dreptul de a considera contractul de drept reziliat şi de a pretinde plata de daune-interese.

**11.4** - Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia că această anulare să nu prejudicieze sau să afecteze dreptul la acţiune sau despăgubire pentru prestator.În acest caz, prestatorul, are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**11.5** - Achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

 a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea 98/2016;

 b) contractul nu ar fi trebuit să fie atribuit prestatorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**Clauze specifice**

**12.** **Alte responsabilităţi ale prestatorului**

**12.1** Prestatorul are obligaţia de a presta serviciile prevăzute în contract cu profesionalismul şi promptitudinea asumate.

**12.2** Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**12.3** - Prestatorul este pe deplin responsabil pentru prestarea serviciilor în conformitate cu prezentul contract.Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**12.4** - Prestatorul are obligaţia de a întocmi documentaţia necesară obţinerii tuturor avizelor, solicitate prin Certificatul de Urbanism, care va fi pus la dispoziţie de către achizitor.

**12.5** - Prestatorul are obligaţia de a preda **SF- Amenajare Toalete publice în Municipiul Arad (5 locații),** către beneficiar astfel: 3 (trei) exemplare pe suport de hârtie şi 2 (două) exemplare pe suport electronic. Prestatorul va întocmi documentaţia pentru obţinerea avizelor în numărul şi forma cerută de avizatori, dacă este cazul.

**12.6** - Prestatorul are obligaţia de a realiza Documentaţia solicitată conform cerinţelor temei de proiectare şi cu respectarea HGR 907/2016.

**12.7** - Prestatorul se obligă ca înainte de facturarea contravalorii serviciilor să predea cu proces- verbal studiul de fezabilitate care face obiectul prezentului contract, în vederea verificării şi recepţionării acestora de către beneficiar, în conformitate cu tema de proiectare şi propunerea tehnică, documente ale prezentului contract.

**13.** **Verificări**

**13.1.** - Achizitorul are dreptul de a verifica modul de prestare a serviciilor pentru a stabili conformitatea lor cu prevederile temei de proiectare.

**13.2**. - Verificările vor fi efectuate în conformitate cu prevederile prezentului contract. Achizitorul are obligaţia de a notifica în scris prestatorului identitatea reprezentanţilor săi împuterniciţi pentru acest scop.

**14.** **Începere, finalizare, întârzieri, sistare**

**14.1** Prestatorul are obligaţia de a începe prestarea serviciilor stabilite prin prezentul contract de la data emiterii ordinului de începere.

**14.2** Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

**14.3** Dacă pe parcursul îndeplinirii contractului, din motive ce nu pot fi imputate acestuia, prestatorul nu respectă termenul de îndeplinire a contractului, atunci acesta are obligaţia de a notifica acest lucru în timp util achizitorului.

**14.4** Nu se acceptă prelungirea duratei contractului.

**15.** **Amendamente**

**15.1** Cu excepţia clauzei 5 și 6, părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**16.** **Subcontractanţi (dacă este cazul)**

**16.1** - Prestatorul are obligaţia, în cazul în care părţi din contract le subcontractează, de a încheia contracte cu subcontractaţii desemnaţi, în concordanţă cu oferta depusă.

**16.2** - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi,dacă sunt cunoscuţi la momentul respectiv.

(2) Lista subcontractanţilor, cu datele de recunoaştere ale acestora, partea/părţile din contract care urmează a fi îndeplinite, valoarea prestaţiilor, cât şi contractele încheiate cu aceştia se constituie în anexe la contract.

**16.3** - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

**16.4** – Eventualele plăți directe către subcontractanții declarați vor fi făcute conform prevederilor legale.

**17.** **Forţa majoră**

**17.1**- Forţa majoră este constatată de o autoritate competentă.

**17.2**- Forţa majoră exonerează părţile contractante de îndeplinirea obligaţilor asumate prin prezentul contract, pe toată perioada în care aceasta acţionează.

**17.3**- Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**17.4** – Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**17.5** – Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune – interese.

**18.** **Soluţionarea litigiilor**

**18.1** Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**18.2** Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, disputa se va soluţiona de către Instanţele Judecătoreşti din România.

**19**. **Limba care guvernează contractul**

**19.1** Limba care guvernează contractul este limba română. Toate comunicările privitoare la executarea contractului, vor fi redactate în limba română.

**20.** **Comunicări**

**20.1** (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii, cât şi în momentul primirii.

**20.2** Comunicările între părţi se pot face şi prin fax sau e-mail, cu condiţia confirmării primirii comunicării.

**21.** **Legea aplicabilă contractului**

**21.1** Contractul va fi interpretat conform legilor din România.

 Părţile au convenit să încheie prezentul contract în 3 (trei) exemplare, 1 (unul) pentru prestator şi 2 (două) pentru achizitor.

**ACHIZITOR** **PRESTATOR**

 **PRIMAR BIROU INDIVIDUAL DE ARHITECTURĂ MOLDOVAN MIHAI-IOAN Călin Bibarț**

**DIRECTOR ECONOMIC**

 **Claudia Grozavu**

 **VIZĂ CFP VIZĂ JURIDICĂ**

**DIRECTOR EXECUTIV**

 **Elena Portaru**

 **ŞEF SERVICIU ŞEF SERVICIU**

 **Mihaela Nagy Lucia Giurgiu**

**CONSILIER ACHIZIȚII PUBLICE**

 **Raluca Mureșan**